Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 919/13/8807	Michalovce, 9.2.2015
EEČ : 2-66-53-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: riaditeľ
sa v skúšobnej dobe, určenej uznesením prokurátora Okresnej prokuratúry Michalovce zo dňa 28.11.2013, spisová značka Pv 919/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre prečin krádeže podľa  § 212 ods. 2 písm. e)  Tr. zákona na tom skutkovom základe, že  v období od 20. 02. 2013 do 22. 08. 2013 na odbernom mieste na XXXXX, neoprávnene odoberal elektrickú energiu a to tým spôsobom, že z vývodu hlavnej domovej skrine z fázy L1 a L2 prepojil medenými vodičmi dve  zásuvky a to jednu na 220 V a druhú na 380 V, ktoré boli namontované v elektromerovom rozvádzači a boli napojené mimo merania, čím spôsobil  poškodenej spoločnosti Východoslovenská distribučná, a. s., ul. XXXXX, XXXXX, IČO 36599361  škodu vo výške 214,49 €, 

Uznesením prokurátora Okresnej prokuratúry Michalovce zo dňa 28.11.2013, spisová značka Pv 919/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry  Michalovce sp. zn. Pv 919/13 zo dňa 28. 11. 2013 bolo podľa § 216 ods. 1 písm. a, b, c) Tr. poriadku, podmienečne zastavené  trestné  stíhanie pre  prečin krádeže podľa § 212 ods. 2 písm. e)  Tr. zákona proti obvinenému XXXXX. 
											
	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 (dvanásť) mesiacov. Toto rozhodnutie sa stalo právoplatným dňom 10. 12. 2013.
 
	Skúšobná doba pre podmienečné zastavenie trestného stíhania uplynula dňom 10. 12. 2014.

	Po uplynutí skúšobnej doby bol vyžiadaný odpis z registra trestov a správy o povesti obvineného.

	Bolo zistené, že obvinený sa v priebehu skúšobnej doby   nedopustil žiadneho trestného činu. Bolo však zistené, že sa dopustil priestupku na úseku dopravy, avšak jedná sa o protiprávne konanie iného charakteru, ako stíhaná trestná činnosť, menšej závažnosti, preto možno konštatovať, že obvinený  vyhovel podmienkam § 217 ods. 1 Tr. poriadku. 

	Preto bolo rozhodnuté, že obvinený XXXXX sa v skúšobnej dobe podmienečného zastavenia trestného stíhania osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Tvarožek
prokurátor